NETFLIXOVA SERIJA
-Kako se zovete? -Gye Hyang-sim.
Piše se „Gye”, a ne „Gae”.
SIROTIŠTE GUREUM
Ime vaše kćeri?
Gye Ha-yun.
Moderno ime.
Odabrala sam ime Ha-yun jer su rekli da je popularno u Koreji.
Prezime joj je čudno
no neće se isticati imenom i moći će se uklopiti.
Teška je. Hoćemo li je poleći na onaj kauč?
Ne.
U redu je.
Držat ću je.
Tako čvrsto spava iako je usred popodneva.
Dala sam joj tabletu.
Tabletu? Vašoj kćeri?
Da je budna,
ne bi se htjela odvojiti od mene.
Razumijem.
Koja je vaša adresa?
Ne napuštam Ha-yun.
Ne možete je dati na posvajanje.
Vratit ću se po nju.
U redu.
-Prvo nam treba adresa… -Zar me ne shvaćate ozbiljno?
Ne napuštam Ha-yun.
Samo je privremeno ostavljam
jer moram odslužiti kaznu.
Kaznu?
Mislim na zatvor.
Zatvor.
Jeste li bjegunka iz Sjeverne Koreje?
Nemojte diskriminirati Ha-yun jer je kći bjegunke iz Sjeverne Koreje
ili biti zločesti prema njoj jer je kći kriminalke.
Vratit ću se po nju bez obzira na sve.
U redu.
Mama!
-Mama! -Ne možeš otići sama.
-Mama! -Ne možeš otići.
Mama!
-Ha-yun. -Mama!
-Mamica…
će se brzo vratiti.
Mama, nemoj otići!
Mama!
SLUČAJ 6 DA SAM KIT…
U redu.
-Da? -Zvali ste me, odvjetniče Jung?
Da. Odvjetnica Choi ima slučaj od javnog interesa.
Radi se o bjegunki iz Sjeverne Koreje.
„Bjegunka iz Sjeverne Koreje.”
Mislim da ne možete puno učiniti oko ovog slučaja.
No kako da ovo kažem? Mislim da je odvjetnica Choi suviše angažirana.
Čini se da previše empatizira s optuženicom.
Mislio sam da biste mogle surađivati
kako ona ne bi bila…
Kakva?
Smirite odvjetnicu Choi da ne bude emotivna oko ovog slučaja.
Ovako.
Da, tako.
Neka se opusti.
U redu, možete ići.
Smirite je.
Naprijed.
Dakle…
Nisi došla na posao ili nisi otišla kući?
Kući? Što to znači?
Postoji život nakon posla?
Ono što postoji u fantazijama, a ne u stvarnosti?
Pa…
Što je s tobom? Nemaš puno posla?
Posla?
Imam puno posla.
Bole me zglobovi jer sam jučer tipkala deset sati.
Već patim od Aspergerovog sindroma.
No ovim ću tempom vjerojatno razviti i sindrom karpalnog tunela.
Počinju mi rasti sijede dlake u nosu jer ne spavam.
Radim na tvojem slučaju od javnog interesa.
Bjegunka iz Sjeverne Koreje.
Što? Hyang-simin slučaj?
Hyang-sim?
Optuženica se zove Gye Hyang-sim.
Upoznala sam je i jako je kul.
Nalik je starijoj sestri.
Odvjetnik Jung smatra da si previše angažirana oko slučaja.
Da previše suosjećaš s optuženicom.
-Zbilja? -Da.
Rekao mi je da te umirim.
Young-woo, jesi li ikad bila u izbjegličkom centru?
Ne, nisam još bila ondje.
Požuri se i rezerviraj termin. Idemo se sastati s Hyang-sim.
Zaboga.
Odvjetnice Choi.
Kako ste?
Ovo je odvjetnica Woo.
Radit će na slučaju sa mnom.
Zdravo. Ja sam Woo Young-woo iz odvjetničke tvrtke Hanbada.
Woo Young-woo, neovisno o tome kako čitate.
Kajak, neven, rotor, kuk, potop, Woo Young-woo.
U redu.
Woo Hyang-woo?
Što?
-Ne. -Mogle bismo
prvo sjesti.
U redu.
Kako ste? Mora da vam je teško.
Ovdje?
Hrane me i imam krov nad glavom.
Ovo je poput hotela.
Samo mi nedostaje moja kći Ha-yun.
Malo mi se slama srce.
Čula sam da ste bjegunka iz Sjeverne Koreje,
no ne govorite dijalektom.
Drugarice Woo Hyang-woo.
Zašto mi to govorite? Već sam odavno pobjegla.
Zaboga! Izbjeglički centri u Južnom Joseonu nalik su hotelima!
Zar bjegunka ovako mora govoriti?
Ispričavam se.
Hoćemo li pričati o slučaju?
Krenimo ispočetka jer je ovo prvi sastanak odvjetnice Woo.
Jeste li se vi i žrtva Lee Sun-yeong poznavale prije incidenta?
Ne, Lee Sun-yeong nije iz Sjeverne Koreje
niti je bilo razloga da se sretnemo.
Upoznala sam je kada sam otišla po novac.
Znala sam za nju samo preko Mame.
Mame?
Pričate o izbjegličkoj brokerici Choi Yeong-hui?
Nije moja prava majka nego pomajka.
Svi je samo zovemo Mamom.
Da mi je barem vratila novac koji je posudila od mene.
Ukratko ću sve ispričati.
Prije pet godina,
tražili ste od Mame, izbjegličke brokerice imena Choi Yeong-hui,
da vam vrati posuđenih deset milijuna vona.
Umjesto da vam odmah plati,
Choi Yeong-hui vam je rekla da joj Lee Sun-yeong duguje novac
i da ga zatražite od nje.
Da.
Deset milijuna vona koje je dugovala prebačeno je na mene i Jeong-hui.
Jeong-hui?
Gđica Kim Jeong-hui, vaša sudionica?
Drugarice Woo Hyang-woo.
Boli li vas glava jer je upleteno previše ljudi?
Ne.
Bili ste prijateljica gđice Kim Jeong-hui, zar ne?
Ne bih rekla da smo bile prijateljice.
Mama nas je upoznala.
Samo sam je zvala prijateljicom.
I ona je bjegunka iz Sjeverne Koreje i istih smo godina.
Planirali ste podijeliti novac s njom kada vam ga Lee Sun-yeong da?
Da, no pitala sam se hoće li Sun-yeong
tako lako predati novac koji nije dala Mami.
Da smo je spriječile da laže o tome da nema novca,
ne bismo izgledale kao osobe koje može iskoristiti.
Zaboga, uopće ne zaključava vrata.
Zar se ne boji?
Jako je hrabra.
Jeong-hui, budi oprezna.
Neće nam olako dati novac.
Vidiš koliko ima muda ako nije Mami vratila novac, zar ne?
Govori za sebe. Preslaba si.
Ne postoji hrabrija od mene na korejskom poluotoku.
Idemo.
Uzmi jedan.
Lee Sun-yeong!
Smjesta izađi!
Izađi!
Gdje si?
Ti.
Daj mi Mamin novac!
-Kakav novac? -„Kakav novac”?
Posudila si Maminih deset milijuna i ne želiš ih vratiti.
Ti.
Gdje si sakrila novac?
Je li u toj sobi?
Ne.
Pustite me ovaj put. U teškoj sam situaciji.
Hej!
Kradljiva kurvo!
Misliš da je nama lakše?
Makni se!
Ne, ne možete!
Idemo!
Ne, ne možete!
Što radiš?
Hej, idemo!
Pusti me!
-Kvragu. -Hej!
Lee Sun-yeong, samo nam daj novac!
Zaboga, kako glasno. Dojadilo mi je ovo.
Halo? Policija?
-Nemam novaca! -Zovem s adrese 52 Dongbaek-gil.
Ljudi na katu su opet glasni!
Ne mogu spavati. Molim vas, požurite se.
Zaboga.
Idemo!
Stanodavka iz stana ispod žrtvinog pozvala je policiju.
Vi i gđica Kim Jeong-hui uhićene ste na licu mjesta, zar ne?
Iskreno, nismo je toliko pretukle.
No policija je vidjela razbijeno staklo,
štap i ciglu,
pa se doimalo gorim.
Tražili ste porotno suđenje s gđicom Kim Jeong-hui.
Ona se pojavila na sudu
i dobila kaznu od četiri godine,
no vi ste pobjegli prije suđenja.
Zašto ste to učinili?
Četiri godine…
Jeong-hui mora da je već vani.
Da, vjerojatno.
Zašto ste pobjegli?
Jeong-hui nema djece.
No ja imam kćer.
Ha-yun je tada imala samo tri godine.
Da su me poslali u pritvor, bila bi napuštena.
Bjegunka sam iz Sjeverne Koreje
i nemamo nikoga.
Mama nije moja prava mama.
Moja prijateljica nije moja prava prijateljica.
Ha-yunin tata je poginuo u prometnoj nedugo nakon što se rodila.
Nitko se ne bi mogao brinuti o mojoj kćeri da me nema.
A sad?
Gdje je Ha-yun sada?
Ostavih je u sirotištu.
Zatim sam otišla u policiju.
Niste je mogli ostaviti u sirotištu prije pet godina?
Da sam je tada ostavila, Ha-yun bi zaboravila na mene
jer je bila premala.
Sad ima osam godina i kada joj se vratim,
ona će se sjećati svoje mame.
Jeste li pobjegli kako biste je odgajali do dobi
kada bi se sjećala majke?
Da.
Ha-yun sada mora krenuti u školu,
pa ne može više živjeti kao dijete bjegunke.
Morala sam se požuriti sa zatvorom da se mogu vratiti.
Poput majke kita.
Što?
Majke kitova poznate su po svojoj predanosti.
Moraju biti takve.
U oceanu nema puno sigurnih mjesta za podizanje mladunčadi.
Kako ste preživljavali nakon bijega?
U tih pet godina niste dobivali državnu pomoć
i teško biste se zaposlili.
Čistila sam motel,
dobila slobodnu sobu i ondje sam živjela s Ha-yun.
Krivo mi je
kada pomislim na to.
Druga djeca odlaze
u vrtić ili jaslice.
No Ha-yun je cijeli dan bila sa mnom u sobi
jer sam ja njezina mama.
Sigurna sam da je bila sretna jer je bila sa svojom mamom.
Zbilja to mislite?
Mislite da je i ona to mislila?
Da.
Pitala sam se,
ako dobijem četiri godine kao Jeong-hui,
možete li mi dolaziti barem jednom u posjet?
Znam da imate posla,
no barem jednom s Ha-yun.
Ne gubite nadu! Neće biti četverogodišnje kazne.
Gđa Gye Hyang-sim mora dobiti uvjetnu!
Učinit ćemo sve što možemo da dobije uvjetnu kaznu.
To je bilo vatreno.
Zar je optuženica toliko neodoljiva?
Jer svi koji se sastanu s njom postanu tako uzbuđeni.
Što se dogodilo s misijom umirivanja?
Svakom odvjetniku
ovakav bi slučaj bio nalik optužbi za ubojstvo.
Pogodite zašto?
-Jer je kazna stroga? -Točno.
Koja je kazna za ozljedu tijekom pljačke?
Doživotna kazna ili minimalno sedam godina.
Ponavljam, minimalno sedam godina.
Koliko je maksimalno smanjenje koje možemo tražiti od suca?
Umanjenje kazne
ne može premašiti
zakonom propisano umanjenje, što je barem polovica kazne,
a to je tri godine i šest mjeseci.
Da bismo izborili uvjetnu, kazna mora biti manja od tri godine.
Ako ne nađete olakotne faktore,
ali i razloge za dodatnim umanjenjem kazne,
nećete izboriti uvjetnu kaznu.
Zato uvijek kažu da ozljeda tijekom pljačke završi sa zatvorom.
Povrh toga, optuženica je pobjegla.
To samo može dovesti do povećanja kazne.
U redu.
Ovaj slučaj je čudan.
Nismo ni započeli, no odgovori su već ovdje.
Kao da je već nazočila suđenju.
Jer je imala sudionicu?
Da.
Gđica Gye Hyang-sim i gđica Kim Jeong-hui imaju gotovo isti problem.
Gđici Kim Jeong-hui je već suđeno,
pa je tražila sve što je mogla
i sudac je odbio sve što je mogao.
I dobila je…
četverogodišnju kaznu.
Gđa Gye Hyang-sim svjedočila je da je samo držala žrtvinu odjeću
i nekoliko je puta udarila.
Što ako kažemo da se to pravno ne smatra nanošenjem ozljeda?
Evo. Žrtva je teško ozlijeđena. O čemu pričate?
Ali gospodine,
sad kad ovo vidim, njezine ozljede su preteške.
Optuženica nije imala puno vremena.
Njezina sudionica je možda malo veća od nje,
no svejedno su je udarale svojim golim rukama.
Policija ih je uhitila nedugo nakon dolaska.
Ne bi imale vremena počiniti tako teške ozljede.
U redu. Čini se da trebamo provjeriti što se zbilja dogodilo.
Da. Planiramo se sastati s odvjetnikom koji je zastupao gđicu Kim Jeong-hui.
Možda mu je promaknulo nešto na prethodnom suđenju.
U redu, to nije loša ideja,
no vrijeme je najvažniji resurs svakog odvjetnika.
Nemojte potratiti previše vremena na ovom slučaju.
-U redu. -Da, jasno.
Umirite ju.
U redu.
Min-woo.
Nešto ću ti ispričati.
Postoji jedna osoba.
Postoji osoba.
I mislim
da zbog mene misli
da mi se ne sviđa.
No zapravo ti se sviđa?
Da.
U čemu je problem? Samo joj reci što misliš.
Ali…
nije tako jednostavno.
Zašto?
Uredska simpatija?
Hej.
Zašto se brineš ako si najpopularniji dečko u Hanbadi?
Jun-ho, samo im prvo daj broj.
Broj jedan, dva i tri.
-I poredaj ih po redu. -Govoriš gluposti.
Zaboravi.
Neću pričati s tobom. Daj mi bocu.
-Je li ona odvjetnica? -Hej.
Je li važno?
To je samo netko
koga često vidim.
Zaboga. Ona je u pravnom timu?
Isuse, da vidimo.
To ne može biti Woo Young-woo.
Zaboga! Rekoh ti da zaboraviš.
Ti.
Znaš što?
Ti si idiot.
Ti si idiot koji je fokusiran na to tko je ona.
Zaboravi. Samo idi spavati.
Pokušavam ti pomoći.
Mogu ti pomoći samo ako znam tko je ona.
Hej, reci mi.
Jun-ho.
Zapravo znam sve.
Znam što se događa.
Choi…
Čuli ste što je sudac rekao. Morate opet doći za dva tjedna.
-Da. -U redu.
Dajte mi sitniš. Nemam novaca da odem kući.
Evo vas opet.
Zašto vam treba novac da odete kući kada nemate dom?
Hajde.
Odvjetniče Kwon Ju-ho?
Choi Su-yeon. Čuli smo se telefonom.
Ovo je odvjetnica Woo Young-woo.
Iz Hanbade?
Da, javila sam vam se zbog vašeg slučaja otprije pet godina.
Slučaj gđice Gye Hyang-sim i gđice Kim Jeong-hui.
Imam još jedno suđenje. Možemo pričati na putu onamo?
Da.
Gđica Gye Hyang-sim se pojavila?
Tada je pobjegla i nije se pojavila na sudu.
Tako je.
Nisam siguran hoću li vam biti od pomoći.
Radi se o slučaju otprije pet godina, pa se ne sjećam detalja.
Osim toga, javni branitelji imaju toliko slučajeva
da radimo na njima samo da ih obavimo.
Ne žalite što niste mogli učiniti više?
Možda ste nešto htjeli detaljnije provjeriti
što ste morali zanemariti.
Nisam siguran.
Gđica Gye Hyang-sim krhke je građe.
A gđica Kim Jeong-hui?
Njezina veličina?
Obje su bile slične.
Ovo su fotografije žrtve u vrijeme incidenta.
Sjećate li se toga?
Nisu li ozljede preteške
da bi ih žene poput njih izazvale u tako kratkom periodu?
U pravu ste.
Ali znate
da je u kaznenom slučaju najteže poništiti…
Što?
Liječničku dijagnozu?
No ako razmislite,
većina dijagnoza u kaznenim suđenjima
zapravo su klinička nagađanja prema onome što pacijent kaže.
Većina nema objektivnih rezultata kojima ih mogu poduprijeti.
Prirodno je da postoje upitni i nejasni dijelovi,
no obično ih je teško pobiti.
Da.
Kad bolje razmislim, mislim da je liječnik bio pomalo pristran.
Liječnik?
Liječnik koji je napisao dijagnozu žrtve.
Čitao sam novine nakon suđenja
i slučajno vidio članak koji je napisao.
O bjeguncima iz Sjeverne Koreje. Kako da to kažem?
Nije pisao o njima u pozitivnom svjetlu.
Sjećate li se naslova?
Samo trenutak, potražit ću ga.
Evo ga.
„Posjetila me je Korejka koju su napale bjegunke iz Sjeverne Koreje.”
Govori o ovom slučaju.
Bio sam ogorčen nakon čitanja.
Optuženice su obje bile iz Sjeverne Koreje.
Pomislio sam: „Zašto je baš netko poput njega morao pisati dijagnozu?”
Kuća Lee Sun-yeong je…
Na drugom katu, zar ne?
Da, idemo gore?
Da.
Kvragu.
Ova prokleta kuća.
Kamo ideš?
Pusti me.
Pusti me!
Young-woo, jesi li dobro?
Ne možeš uzeti taj novac!
Kvragu, derište.
Ne budi dramatična.
Moramo zvati policiju.
-Ne mogu više ovako. -Čekaj.
Mislim da netko već zove.
Policija? Zovem s adrese 52 Dongbaek-gil.
Poludjet ću jer su na ljudi na katu toliko glasni!
Požurite se i pošaljite nekoga.
Prečesto se događa.
Požurite se!
Gđo Lee Sun-yeong.
Mi smo odvjetnici gđice Gye Hyang-sim.
Želimo razgovarati s vama.
Ako prerano umrem…
-Gđo Lee Sun-yeong. -…on će biti kriv.
Svaki dan nešto razbije i baca stvari.
Možda umrem jer mi srce otkaže.
Htjela sam ih izbaciti na svaki mogući način,
no žalim ženu koju tuče.
Na kraju su ostali ovdje proteklih pet napornih godina!
Jeste li svaki put tako zvali policiju?
Da.
Mislite da me taj propalica sluša kada ga pokušam zaustaviti?
No smiri se kada policija dođe ovamo.
Barem nakratko.
Mora da ste zvali policiju i prije pet godina.
Naravno!
Sada ih samo nazovem i dam im adresu,
pa pošalju policiju k meni
kao da dostavljaju jjajangmyeon.
Gdje je Lee Sun-yeong? Pričale ste s njom?
Ne javlja se.
Zaboga, mislite da želi pokazati lice
nakon što ju je muž tako pretukao?
Dojadilo mi je ovo.
Stanodavka je zvala policiju svaki put kada su bili bučni.
Onda moraju postojati zapisi o prethodnim incidentima.
U pravu si. Moramo doći do njih.
-Hoćeš li… -Young-woo.
Javite mi kada ih pošaljete.
U redu.
Zaboga.
Što misliš o Jun-hou?
-Što? -Sviđa li ti se Jun-ho?
Imaš previše slobodnog vremena.
Mislim da se sviđaš Jun-hou.
Što?
Radi u Hanbadi,
odvjetnica iz pravnog tima i netko koga često viđa.
To je Choi Su-yeon.
Zašto?
Ne sviđa ti se Jun-ho jer nije odvjetnik?
Nešto je rekao o meni?
Tebi?
Mislim,
živimo zajedno, pa često razgovaramo.
Zanima te?
Ne.
Želimo pozvati žrtvu Lee Sun-young kao svjedoka.
Časni sude,
žrtva je već unakrsno ispitivana
na suđenju prije pet godina.
Nepotrebno je i nepošteno opet pozivati žrtvu na ispitivanje.
Optuženica je pobjegla i vratila se kad je htjela,
zašto smatra da smije tražiti žrtvu da opet dođe ovamo?
Ovo je sekundarno…
Pravedno suđenje osnovno je pravo svakog čovjeka.
Nije li optuženica stanovnik Koreje?
-Žrtva… -Samo trenutak.
Odakle je vaša obitelj?
-Ispričavam se? -Odakle je vaša obitelj? Vaše prezime?
Obitelj Woo iz Danyanga.
Danyang je u Chungcheongbuk-dou, zar ne?
Zašto tako žurno prekidate druge dok govore?
To ne dolikuje osobi iz Chungcheongbuk-doa.
-Molim? -Prekidanje drugih nije u redu.
Nemojte to činiti.
U ovoj sudnici kojom ja presjedam
zabranjeno je prekidati druge.
U redu.
Časni sude, uz dužno poštovanje,
nije li vaša obitelj Ryu iz Pungsana?
Kako znate?
Vaša obitelj ima dugu i bogatu povijest.
Potječe iz sela Angong Hahoe, zar ne?
Ostavljate takav dojam.
Zbilja?
Moja obitelj Kim potječe iz Andonga,
a Punsang je dio grada Andonga,
pa smo iz istog rodnog grada.
Da, istina.
Da.
Drago mi je.
Da, i meni.
Časni sude, što se tiče žrtve Lee Sun-yeong i svjedočanstva…
Odakle je vaša obitelj, odvjetnice?
Časni sude.
Upravo ste prekinuli drugu osobu dok je govorila.
Molim?
U ovoj sudnici kojom vi presjedate
zabranjeno je prekidati druge.
Protivno je pravilima.
Od ovog trenutka do kraja suđenja,
odvjetnici trebaju podići ruku kada nešto žele reći.
Ne smijete govoriti bez mojeg dopuštenja.
Izvolite.
Časni sude, moja obitelj
potječe iz Wonjua.
Sudac Choi Bo-yeon, čiji je ured na vašem katu,
iz iste je obitelji.
On…
je moj otac.
Što?
Vi ste kći suca Choija?
-Da. -Zaboga.
Sudac Choi je moj dragi mlađi kolega.
Ponekad zajedno večeramo.
Čuo sam u prolazu da mu je sin liječnik.
Čini se da mu je kći odvjetnica.
Dobro je odgojio djecu.
Zavidim mu.
Hvala.
Prenijet ću mu pozdrave.
Da, u redu.
Zaboga.
O čemu smo pričali?
Pričali smo o pozivanju žrtve na sud.
Da, učinimo to.
Molim?
Nastavljamo sa suđenjem, pa to trebamo propisno obaviti.
Nešto nije u redu?
Pa…
Ne, gospodine.
Bio sam u pravu. To je ona.
Zar ne izgledaju dobro zajedno?
Bili bi lijep par.
Zar ti se ne čini da se odvjetnica Choi sviđa Jun-hou?
Čini se da ne piješ puno kave.
Zapravo, umjesto kave…
Ne znaš puno o tome, zar ne?
Pitam se gdje je moja druga polovica?
Sljedeći svjedok je žrtva, Lee Sun-yeong.
Priđite.
ODVJETNICI, OPTUŽENIK
POROTA
TUŽITELJ
„Svečano prisežem
da ću govoriti istinu.
Ako ne budem govorila istinu,
odgovarat ću za krivokletstvo.”
Obrana može započeti s ispitivanjem svjedokinje.
Pričekajte.
Odvjetnice Choi, vi to odradite.
Što?
Porota simpatizira sa žrtvom, pa ne smijemo biti ukočeni.
Odvjetnice Choi, budite nježni.
U redu.
Zdravo, gđo Sun-yeong.
Zdravo.
Znam da vam je teško prisjetiti se što se dogodilo prije pet godina,
no hvala vam što ste došli dati svjedočanstvo.
Imate puno modrica i rana.
Kako ste se ozlijedili?
Prigovor.
Nevažno za slučaj.
Samo ćete biti prijazni?
Časni sude, dozvolite mi da postavim još pitanja.
Relevantno je za slučaj.
Saslušat ćemo je pošto tvrdi da je relevantno.
Odbijam prigovor.
Možete li nam reći kako ste se ozlijedili.
Pa…
Da, pa…
Je li vas vaš…
suprug udario?
Prigovor!
Nevažno za slučaj!
U zapisima stoji da je policija pozvana
dva dana prije incidenta, 6. studenog 2017.,
jer je žrtvu napao suprug.
Jako je važno dokučiti je li za žrtvine ozljede kriva optuženica
ili njezin suprug.
Dopustite nam da to provjerimo.
Razumijem, odvjetnice.
Držite se pitanja koja se tiču incidenta.
Ne ispitujte žrtvu o trenutačnim ozljedama.
Da, gospodine.
Ponovit ću pitanje.
Sjećate li se da je policija pozvana u vaš stan
na dan 6. studenog 2017.?
Ako govorite o 2017…
to je bilo prije pet godina.
Ne sjećam se.
Tog vas je dana suprug udario,
pa je stanodavka u stanu ispod vašeg nazvala policiju.
Ovo su policijski zapisi. Ne sjećate se?
Ne sjećam se.
Laži!
Zar si postala glupa jer te muž tuče?
Što radite? Prestanite!
Optuženice, što ste rekli?
Nismo je toliko pretukle.
Čak i da smo htjele, ne bismo imale vremena jer je došla policija.
No ona je imala prikrivene namjere.
Želi me okriviti za sve ozljede
koje joj je nanio njezin muž!
To je sve laž!
Časni sude.
Optuženica vrijeđa žrtvu i ismijava sud.
Ne pokazuje nikakvo žaljenje!
Da.
Vidim to.
U pravu ste.
Časni sude…
Morate prvo podići ruku.
Što?
U ovom suđenju, odvjetnici prvo moraju podići ruku
ako žele nešto reći.
Ne možemo govoriti dok nam sudac to ne dopusti.
Zašto?
Jer njegova obitelj potječe iz Pungsana.
Izvolite?
Da.
Časni sude, ispričavam se.
Optuženica nije navikla na suđenja, pa je izgubila kontrolu
i rekla ono što ne misli.
Možemo li uzeti pauzu da se optuženica smiri?
Tužitelju, imate li pitanja za svjedokinju?
Pa…
Ne.
Nemam.
Svjedokinja može ići kući.
Ne dopuštam da se žrtva i optuženica
opet nađu u istoj sudnici.
Uzet ćemo pauzu od deset minuta.
Ustanite.
Optuženice.
Saberite se!
Ne možete nam smetati.
Smetati?
Okolišali ste,
pa sam to samo istaknula.
I pogledajte što se dogodilo.
Na suđenju mora biti reda.
Ovo nije svađa na tržnici.
Pomozite nam da naša strategija upali.
Svađa na tržnici?
Ako to odvjetnik učini, to je strategija, no ako ja to učinim, to je svađa?
Kakvom me smatrate?
-Odvjetnik Jung to nije mislio. -Nije mislio?
Stajete u njegovu obranu jer je i on odvjetnik?
Bila sam frustrirana i nisam mogla sjediti i to gledati!
Ne možete iskaljivati svoje frustracije na suđenju.
Želimo vam smanjiti kaznu.
Prisjetite se vaše kćeri koja vas čeka.
Ako želite vidjeti Ha-yun čim prije,
morate nas slušati.
Bravo.
Prestanite.
Liječnik je sljedeći, zar ne?
Da.
Imamo sreće ako prihvati ideju
da je muž izazvao ozljede.
No ako proturječi, morat ćemo biti oštri.
Naglasite da se svjedok protivi bjeguncima iz Sjeverne Koreje
da ga diskreditirate.
Ovog puta…
vi ste na redu.
Jer…
sam ukočena?
Da. Pokažite nam što možete.
U redu.
SVJEDOK
Ovo je dijagnoza ozljeda
koju ste napisali prije pet godina nakon što ste pregledali žrtvu.
Možete li pročitati podcrtani dio.
Da.
„Potrebno je 14 dana terapije
zbog ozljeda kralježnice od dana dijagnoze.”
„Laceracije i modrice po tijelu zbog nesmotrenog napada.”
„Oštećen korijen kose i skalp zbog prekomjernog čupanja kose.”
Što je po vama uzrok ovih simptoma?
Da.
Napad optuženice koja ondje sjedi i njezine sudionice.
To je sve.
Obrana može započeti s unakrsnim ispitivanjem.
Dva dana prije incidenta, 6. studenog 2017.,
pozvana je policija jer je gđu Lee napao njezin muž.
Jeste li toga bili svjesni kada ste pisali dijagnozu?
Ne, nisam.
Sada kada znate, mislite li da su ozljede gđe Lee Sun-yeong
izazvane napadom njezinog muža, a ne optuženice?
Ne.
I dalje mislim da je optuženica kriva.
Zašto?
Na ozljedama ne piše ime odgovorne osobe.
Mogu to vidjeti po ozljedama.
Jer sam liječnik.
Možete li to objasniti prema medicinskim činjenicama?
Već sam dao liječničko mišljenje.
Što još moram učiniti
ako od mene tražite još medicinskih činjenica?
-Stjeraj ga u kut. -U redu.
Početkom 2018.
napisali ste ovaj novinski članak. Možete li naglas pročitati naslov?
Prigovor.
Nevažno za slučaj.
-Recite. -Prva rečenica ovog članka glasi:
„Posjetila me je Korejka koju su napale bjegunke iz Sjeverne Koreje.”
Članak spominje incident, što znači da je članak relevantan.
Odbijam prigovor.
Obrana može nastaviti.
Molim vas, pročitajte naslov.
Časni sude.
Možemo li ignorirati ovo?
Odbijate svjedočiti?
Zašto?
Primio sam puno kritika na račun ovog članka.
Primio sam puno komentara mržnje i pritužbi telefonom,
čak i pisanih prijetnji.
Nažalost, to nije valjan razlog da odbijete svjedočiti.
Pročitajte naslov.
„Bjegunci iz Sjeverne Koreje postaju zločinačka grupa.”
Svjedok tvrdi da su „u korejskom društvu,
bjegunci iz Sjeverne Koreje velik problem”
i da „državna pomoć bjeguncima
nalikuje poticanju kriminalaca da počine zločinačke radnje.”
Je li to točno?
Mislim…
Pa,
nisam pristran jer statistike sve govore.
Znate li stopu kriminala među bjeguncima iz Sjeverne Koreje?
Čak 10 %.
Dvaput više od ljudi iz Južne Koreje.
Stopa ponavljanja zločina čak je pet put veća.
I dalje smatrate da bjegunci iz Sjeverne Koreje nisu zločinačka grupa?
Dakle, vaše mišljenje o raspoznavanju ozljeda
samo pogledom na ozljedu
nije povezano s vašim mišljenjem o bjeguncima iz Sjeverne Koreje?
Što?
Kažete
da je optuženica u većoj mjeri kriva za ozljede nego žrtvin muž?
Muž je iz Južne Koreje
a optuženica iz Sjeverne Koreje.
Prigovor. Navodi svjedoka.
Prihvaćam prigovor.
Iskreno,
je li u redu kriviti normalnog čovjeka iz Južne Koreje
radi dobrobiti bjegunaca iz Sjeverne Koreje?
Molim?
Suđenje plaćaju porezni obveznici.
Sud bi trebao štiti njih, a ne bjegunce Sjeverne Koreje!
Polako. Porota je sada na našoj strani.
Poštujem vaše mišljenje,
no bjegunci Sjeverne Koreje su naši stanovnici.
Zato imamo ovo suđenje.
Da, pa…
Tako je.
Jedeš?
Zaribao si, ali jedeš?
Kako možeš jesti, idiote?
-Što nije u redu s tobom? Jesi li lud? -Ti si lud.
Imaš li pojma koliko sam se trudio da GPL postane naš klijent?
GPL?
Da, propalico!
Grupa pravednih liječnika! GPL! Ti si to upropastio!
Pozvao si Kwon Byeong-gila da svjedoči, a nisi znao
da je direktor GPL-a?
Znaš li što mi je sve predsjednik sada rekao?
Ne znaš!
Kwon Byeong-gil je rekao da nije htio pričati o članku.
No odvjetnici iz Hanbade su ga prisilili na to!
Zaboga.
Zaboga!
To se dogodilo jer radiš na slučaju javnog interesa s početnicima?
Myeong-seok.
Kako je netko tvojeg kalibra mogao napraviti takvu grešku?
Zašto si nas stajao klijenta
koji vrijedi milijarde radi slučaja od javnog interesa?
U redu, razumijem. Možeš stati.
Jedini ravnopravni kolega
koji bi mi trebao pomagati zapravo mi šteti!
Zaboga, ovo je tako frustrirajuće!
Ja se jedini brinem o tvrtki!
Žao mi je što nisam provjerila svjedoka.
Žao mi je što ste izgubili klijenta koji vrijedi milijarde.
Nema razloga da se ispričavate.
To je moja greška.
Ja sam kriv i sada se zbilja sramim.
No nemojmo to gledati
kao „bilo kakav slučaj od javnog interesa” ili „bilo kakvu bjegunku”.
Radimo predano na slučaju
čak i ako ne vrijedi milijarde.
Da.
U redu.
Pojedite.
Ja ću otići jer sam posramljen.
USTANOVA PRAVA I REDA
-Mama! -Ha-yun.
Mama!
Mami je žao.
Mama.
Mami je žao, Ha-yun.
Ha-yun.
Dobro ti ide!
Sjajno.
Idemo jesti gimbap.
BIJELI 480, PLAVI 680
NAGRADA ZA IZVRSNOST, NAGRADA ZA TRUD, NAGRADA ZA POPUŠTANJE
OBITELJSKI DAN SPORTA UZ SAN I NADU
Izvoli, Young-woo. Uzmi voće.
Ne.
Moj sin je tako lijep.
Young-woo? Izvoli, pridrži.
-Tata. -Da?
Zašto nemam mamu?
Kazna za nanošenje ozljede uslijed pljačke je previsoka.
Ubojstvo je minimalno pet godina.
Nema smisla da kazna za ovo bude sedam godina.
Možemo tražiti obustavu postupka zbog protuustavnosti.
Ako Ustavni sud ovo proglasi protuustavnim,
Hyang-sim će biti pomilovana.
To se već nekoliko puta dogodilo.
Točnije, 2001., 2006. i 2016.
I? Nijednom nije upalilo?
Da, jer je sve bilo ustavno.
Bjegunac iz Sjeverne Koreje zapravo je izbjeglica, zar ne?
Zar ne postoje blaži zakoni za izbjeglice, imigrante i strance?
Ne.
Dobro razmisli. Zbilja nema ničega?
Ne. Ne bi ni trebalo biti.
To je kao da izbjeglicama, imigrantima i strancima izdaš dozvole za zločin.
Što bi onda moglo postojati?
Young-woo, ti si genijalka.
Smisli nešto!
Malo je čudno, no sjetila sam se nečega.
Čega?
Sjevernokorejski zakon.
Sjevernokorejski zakon?
Da, u Sjevernoj Koreji također postoji zakon o pljački.
Članak 288. kaznenog prava Sjeverne Koreje. Pljačka.
„Osoba koja je opljačkala privatni posjed
i pritom napala ili ugrozila život ili zdravlje druge osobe
bit će osuđena na maksimalno četiri godine pritvora.”
No prema Kaznenom zakonu
izdavača Kim II Sung University Publishers,
pljačka u Sjevernoj Koreji
mora biti intenzivnija po pitanju napada i ugroze.
Napad mora biti dovoljno težak da ubije ili ozbiljno ozlijedi nekoga,
a ugroza mora biti napad koji bi rezultirao smrću
ili ozbiljnim ozljedama
ako žrtva ne učini ono što napadač od nje traži.
Ako napad i ugroza ne udovoljavaju tim uvjetima,
to onda nije pljačka,
nego samo zločin krađe privatne imovine.
Zločin krađe privatne imovine?
„Članak 284. sjevernokorejskog kaznenog prava.
Zločin krađe privatne imovine.”
„Osoba koja je ukrala tuđu imovinu
primit će kaznu od jedne godine fizičkog rada.”
Časni sude, fokusirajte se na trajanje kazne.
Pljačkanje osobne imovine
rezultira kaznom od četiri godine.
Dakle, maksimalno četiri godine zatvorske kazne.
No kazna za krađu osobne imovine
rezultira jednogodišnjom kaznom teškog fizičkog rada.
U Južnoj Koreji to bi bio ekvivalent društveno-korisnom radu
u trajanju od godinu dana.
Dosta poduke o sjevernokorejskom pravu.
Što želite reći?
Optuženica je više naviknuta
na sjevernokorejsko pravo.
Samo je htjela dobiti novac koji joj je pripadao.
Nije planirala ukrasti novac ugrožavajući pritom slobodu žrtve.
Nije smatrala da će zbog toga
dobiti doživotnu kaznu
ili minimalno sedam godina zatvora.
U Sjevernoj Koreji,
njezine radnje nisu dovoljne za presudu pljačke.
Dakle, obrana tvrdi
da dotična radnja nije pljačka u Sjevernoj Koreji,
pa optuženica nije smatrala
da se radi o pljački?
Časni sude, ovaj pristup je bez presedana.
Zbilja nema presedana.
No možda ga trebamo razmotriti.
Optuženice.
Jeste li mislili da vaša radnja nije pljačka
jer ste naviknuti na sjevernokorejsko pravo?
Pa…
Da.
Zbilja?
Što ste planirali učiniti sa žrtvinim novcem?
Niste planirali silom doći do njega?
Časni sude…
Časni sude.
Možete li obavijestiti optuženicu
da može odbiti svjedočiti?
Naravno.
Optuženice, ne morate odgovoriti.
No htio sam to pitati da možemo imati pošteno suđenje.
Optuženice, možete li odgovoriti?
Htjela sam doći do novca
pod svaku cijenu.
To je bio moj novac.
Da.
Pa…
Što mislite o onome što su odvjetnici upravo rekli?
Zbilja ste smatrali da trebate dovoljno zaprijetiti žrtvi
kako to ne bi bilo percipirano kao pljačka prema sjevernokorejskom pravu?
Nisam sigurna.
Iskreno, ne znam
ništa o sjevernokorejskom pravu.
Jasno.
To je sve.
U redu, to je sve od obrane.
Porota možete početi s vijećanjem.
Nakon toga ću dati presudu.
Ustanite.
Idem u ured. Idete sa mnom?
Ostat ću do presude.
I ja.
U redu.
Ostanite s optuženicom do kraja.
Dale ste sve od sebe, bez obzira na presudu.
Drugarice odvjetnice.
Čemu slinava lica?
Ne misli to doslovno.
Ispričavam se.
Zašto se ispričavate?
Dakle,
već je odlučeno
da ću ići u zatvor?
Ne. Odmorite se, pa se vidimo prilikom čitanja presude.
Ovuda.
Još nešto nismo probale.
Obustava postupka.
Što?
Rekla si da su drugi to pokušali
i ipak je proglašeno ustavnim.
Čekaj.
Young-woo!
Hej!
Kamo ideš?
Porota već vijeća. Što sada možeš učiniti?
Još nisu došli do presude.
Tražimo nastavak saslušanja.
Sastat ćemo se sa sucem.
Ne možeš ući u njihove urede bez dozvole.
Možemo zatražiti dozvolu.
Neće ti je samo tako dodijeliti.
Treba ti sučevo dopuštenje.
Misliš da će ti ga dati?
Hej!
Zdravo, mi smo odvjetnice. Trebamo posjetiti jednog suca.
-Kojeg? -Ryu…
Suca Choi Bo-yeona na osmom katu.
Koja je svrha posjete?
Očekuje vas?
Osobne je prirode.
Sudac Choi Bo-yeon je moj otac.
Ovo je moja kolegica i ovdje smo iz osobnih razloga.
Samo trenutak.
Ovdje recepcija.
Žena koja tvrdi da je kći suca Choija želi ga posjetiti
i zanima me je li posjet zakazan?
Vaše ime?
Choi Su-yeon.
Odvjetnica Choi Su-yeon.
Da. U redu.
Zapišite ime i svrhu posjete i možete ići.
KOREJSKI VRHOVNI SUD
Znaš li čemu ovo služi?
Da zaustave ljude poput nas.
Da ljudi ne pokušavaju obraniti slučaj izvan sudnice.
Nećemo to raditi.
Samo ćemo zatražiti nastavak saslušanja.
Hoće li tužitelj to tako gledati?
Ne vjerujem da me Kaotična Young-woo nagovorila.
Ispričavam se.
Ovdje smo zbog suca Ryu Myeong-ha!
Tko ste vi?
Što je ovo?
Kako ste ušle?
Časni sude, želimo zatražiti nastavak saslušanja.
Zar ne znate da porota već vijeća?
Da, ali nismo imale izbora i morale smo doći k vama,
iako znamo da je nepristojno.
Prekasno je da podnesemo zahtjev.
Ne.
Ako niste nečim zadovoljne, možete uložiti žalbu.
O čemu se radi?
Optuženica nikad nije dobila novac od žrtve.
Protuustavno je da ovo razmatramo kao pljačku.
Molim vas, odobrite nastavak saslušanja.
Pokušaj nanošenja ozljede uslijed pljačke ne znači da je došlo do pokušaja pljačke.
Mora postojati
pokušaj nanošenja ozljede.
Nema prostora za drugim tumačenjem?
Pokušaj nanošenja ozljede uslijed pljačke je povoljnija tužba
od ozljede uslijed pljačke.
Kazneno pravo zabranjuje
tumačenje zakona koje je povoljnije za optuženika bez razloga.
Želite nastaviti jer se ne želite predati?
Kažete da se s upornošću ne mogu postići velike stvari?
Prvo ste rekli da optuženica nije kriva za žrtvine ozljede.
Zatim spominjete sjevernokorejsko pravo da kažete da nije riječ o pljački.
Sada je protuustavno
suditi optuženici za pljačku jer nije dobila novac?
Šalite se?
Kvragu.
SUDAC RYU MYEONG-HA
Jasno mi je da ste predane mlade odvjetnice.
Doduše,
postoji vrijeme i mjesto za predanost.
To nije zato što smo mlade odvjetnice.
Nego zato što je gđica Gye Hyang-sim sjajna majka.
Poput majke kita.
Što?
Gđici Gye Hyang-sim manjka zdravog razuma i čini što želi.
Čak i sad ne shvaća što je krivo počinila.
No odabrala je živjeti u bijegu pet godina
da ne napusti dijete.
Majčinski instinkt nije razlog za umanjenje kazne,
no molim vas da razmislite o okolnostima sjajne majke
koja je mislila da mora odgojiti dijete prije odlaska u zatvor
kako bi dijete bilo dovoljno staro da se sjeća svoje majke
kada ona izađe na slobodu.
Ovo je argument izvan sudnice.
Neću ovo više slušati niti će utjecati na presudu.
Neću dozvoliti nastavak saslušanja.
Ako smjesta ne odete, pozvat ću čuvara.
Najpoznatija metoda kitolova je ubijanje mladunčadi.
Harpunom pogode slabije mladunče,
a dok mladunče pliva uokolo u agoniji,
majka ga ne napušta.
Ne može napustiti mladunče koje pati.
U tom trenutku
ispaljuju drugi harpun
na majku koja je primarna meta.
Ljudi.
Kitovi su inteligentni.
Zna da će i ona biti ubijena ako ne napusti mladunče.
No nikad ga ne napusti.
Bi li me moja mama napustila
da sam kit?
Ustanite.
Sjednite.
Je li porota donijela presudu?
Možete li mi predati presudu?
Pročitat ću presudu porote.
Po točkama optužnice.
Sedmero članova porote jednoglasno proglašava optuženicu krivom.
Mišljenje o trajanju kazne.
Sedmero članova porote jednoglasno predlaže
četiri godine zatvora.
Hvala članovima porote.
Sud poštuje presudu porote.
Slijedi službena presuda.
Ustanite.
Službena presuda.
Dosuđuje se zatvorska kazna od jedne godine i devet mjeseci.
Doduše, izvršenje kazne
bit će uvjetno tri godine od datuma presude.
Sud optuženici dosuđuje uvjetnu kaznu
i 80 sati društveno-korisnog rada.
Što je rekao?
Uvjetna kazna!
Što?
Uvjetna kazna…
Narav ovog zločina zgražava jer je optuženica surađivala
s pomoćnicom te napala i prijetila žrtvi
u namjeri da joj prisilno otme imovinu.
Uzimajući u obzir strah koji je žrtva pretrpjela
i da je optuženica pobjegla nakon zločina i nije nazočila suđenju,
potrebno je oštro kazniti optuženicu.
Doduše, ako uzmemo u obzir da optuženica nije navikla
na južnokorejske zakone kao bjegunka iz Sjeverne Koreje,
ovo joj je prvo kršenje zakona,
i, ono najvažnije…
iako je prošlo pet godina,
priznala je krivicu i nije zaboravila svoja nedjela
kako bi joj mogla biti dosuđena kazna.
Sud ove faktore uzima u obzir.
Da.
Priznanje.
Da, priznala je.
Tako je.
Elementi koji su povoljni i nepovoljni za optuženika…
Toliko smo se fokusirale na to da smo zaboravile da je priznala krivnju.
To je osnovni razlog za umanjenje kazne. Ne mogu vjerovati da smo zaboravile.
Mi smo budale.
Možda je sudac pametniji.
Pamet veterana.
„Pamet veterana.”
Porota i sud donijeli su istu presudu
prateći kazneni zakon
u porotnom suđenju.
Hvala.
Mama, spusti to.
Pogledaj. Nije li tako lijepa?
Zaboga, prekratka mi je. Probaj je.
-Mama, probaj je. -Dobro ti stoji.
Samo jednom.
Ne, preskupa je.
Hajde, ja ću ti je kupiti.
Tvrtka se okrenula mlađim naraštajima,
pa imamo sve više kupaca koji dovode svoje kćeri.
Jasno.
Imate li i vi kćer?
Ne, samo sina.
U redu.
Mora da zavidite majkama koje dolaze s kćerima u kupnju.
Nije prekasno da dobijete kćer.
Samo budi uz mene i gledaj.
Markirana odjeća jako je skupa.
Ako mi promakne rasprodaja, nikad je neću kupiti.
Što?
-I ti je kupi. -Ne treba.
Kupi torbicu. Nemoj stalno nositi istu.
Ne volim trgovine.
Sada ćeš ih voljeti.
Ovo je uzbudljivo.
Što radiš?
Idemo.
Opet?
-Želim vidjeti još nešto. -Idemo kući.
Zašto?
Dijeli grad na pola i izolira obje strane.
To nije četvrt koja može samo tako nestati.
Jesu li ovo materijali o Haengbok-rou?
To je odvjetnica Tae Su-mi?
-Zašto je kralj ovdje? -„Kralj”?
-Mislim da se sviđaš Jun-hou. -To nije lako osobi poput mene.
-Srce ti luđački kuca? -Nekoć je bilo tako.
On ti se definitivno sviđa!
Želim provjeriti sviđaš li mi se.
Prijevod titlova: Igor Glišić